БОСНА И ХЕРЦЕГОВИНА
РЕПУБЛИКА СРПСКА
ОКРУЖНИ ПРИВРЕДНИ СУД У ПРИЈЕДОРУ
Број: 067-0-Су-23-000-239
Дана, 22.03.2023. године

На основу одредбе члана 48., 76. и 77. Закона о судовима Републике Српске („Службени гласник Републике Српске“, бр. 37/12, 14/14, 44/15, 39/16 и 100/17), члана 4. Уредбе о јединственим правилима и процедури јавне конкуренције за запошљавање намјештеника („Службени гласник Републике Српске“, бр. 38/12 и 20/15), те Правилником о унутрашњој организацији и систематизацији радних мјеста у Окружном привредном суду у Приједору број 067-0-Су-17-000-045 од дана 09.06.2017. године, предсједник суда расписује:

Јавни конкурс за попуну радног мјеста у Окружном привредном суду у Приједору


1. Опис радног мјеста

1. Референт у регистру пословних субјеката - 1 (један) извршилац

[bookmark: _GoBack]Радни однос се заснива на неодређено вријеме.

Опис послова: ради на припреми предмета за упис оснивања привредних друштава, оснивања задруга, јавних установа, друштава за осигурање и финансијских организација под надзором регистарског судије, ради на припреми предмета за упис облика повезивања под надзором регистарског судије, ради на припреми предмета за упис у регистар дијелова субјеката, статусних промјена субјеката, промјена облика субјеката, брисања субјеката уписа и других података од значаја за правни промет под надзором регистарског судије, припрема издавање извода и нацрта увјерења на захтјев странака и надлежних органа и доставља регистарском судији, стара се о вођењу књига и регистра субјеката уписа, збирки исправа које се воде за регистрацију субјеката и других правних особа који обављају привредну дјелатност за коју је мјесно надлежан суд, припрема информативно-аналитичке материјале из домена вођења регистра, ажурира регистарске улошке и припрема за отпремање рјешења другим регистарским судовима, обавља послове утврђене прописима који уређују упис у регистар, врши упис друштава, јавних установа, задруга и других правних особа у књигу контролника бројева, регистарских уложака, гдје се евидентира број регистарског улошка (иницијални број) на спису, картици, рачунару и архиви и обавља и друге послове по налогу предсједника Суда и судије.

2. Општи и посебни услови за пријем у радни однос

2.1. Општи услови које кандидати морају испуњавати:
	- да је држављанин Републике Српске или Босне и Херцеговине,
	- да је старији од 18 година,
	- да има општу здравствену способност,
	- да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у републичком органу управе,
	- да није отпуштен из органа управе као резултат дисциплинске мјере на било ком нивоу власти у Босни и Херцеговини три године прије објављивања конкурса.

2.2. Посебни услови које кандидати морају испуњавати:

 - VII степен стручне спреме са 180 или 240 ЕЦТС бодова, друштвени смјер, положен стручни испит за рад у органима управе, познавање рада на рачунару, са радним искуством од најмање једне (1) године на истим или сличним пословима.

3. Потребни документи

Уз пријаву на конкурс, кандидати су дужни да доставе доказе о испуњавању општих и посебних услова за пријем у радни однос, и то оригинал или фото-копије сљедећих докумената:
	- личне карте или пасоша,
	- дипломе о завршеној стручној спреми,
- доказ о траженом радном искуству
            - увјерење о положеном стручном испиту за рад у органима управе или овјерену         изјаву којом се обавезују да ће стручни испит за рад у органима управе положити у року од шест мјесеци од заснивања радног односа

Испуњеност других услова наведених у конкурсу, кандидати доказују изјавом која је саставни дио пријаве на конкурс.

Изабрани кандидат дужан је да, у року од 7 дана од објављивања резултата конкурса на огласној табли суда, достави оригинале или овјерене фото-копије сљедећих докумената: увјерења о држављанству Републике Српске или Босне и Херцеговине, увјерења о општој здравственој способности, дипломе о траженој стручној спреми, увјерење о положеном стручном испиту за рад у органима управе и доказ о траженом радном искуству.

За изабраног кандидата, суд ће, по службеној дужности, прибавити увјерење о неосуђиваности. 

4. Пријава на конкурс

Пријаву на конкурс кандидати могу преузети лично на писарници Окружног привредног суда у Приједору или на интернет страници Окружног привредног суда у Приједору https://okprivsud-prijedor.pravosudje.ba/.

5. Рок и начин подношења пријаве на конкурс

Пријаве на конкурс са доказима о испуњавању општих и посебних услова и обавезном назнаком „ЗА КОНКУРС“ се могу доставити лично на писарницу Окружног привредног суда у Приједору или путем поште, на адресу: 

Окружни привредни суд у Приједору
Ул. Занатска бр. 20
79 102 Приједор

Рок за достављање пријаве је 15 (петнаест дана) од дана објављивања јавног конкурса у дневним новинама „Глас Српске“.

Непотпуне, неразумљиве и неблаговремене пријаве, као и пријаве кандидата који не испуњавају опште и посебне услове из конкурса, одбациће се.

Кандидати који буду испуњавали опште и посебне услове конкурса, биће позвани на улазни итервју писаним путем. Комисија за спровођење поступка јавног конкурса ће обавити разговор са сваким кандидатом, након чега ће сачинити листу успјешних кандидата, те исту доставити предсједнику суда на одлучивање, у складу са Уредбом о јединственим правилима и процедури јавне конкуренције за запошљавање намјештеника. Резултати јавног конкурса биће објављени на огласној табли суда.



Предсједник суда

Дијана Мазалић Новић

